cyanic-selkie/wikianc huggingface dataset:
2NE1
Уметност и влијанија
Нивниот кам-бек албум, To Anyone, бил обележан со силна промена во електронската музика. „ Go Away“, најуспешниот промотивен сингл од албумот, бил класифициран како денс жанр. Сепак, песните како „It Hurts (Slow)“ се R&B, друг стил што го карактеризирал и нивниот прв мини албум. Трите насловни записи, „Clap Your Hands“, „Go Away“ и „Can't Nobody“ да се забележат за нивните трајни впечатоци.
Слика
2NE1 биле познати по „уникатен и најгласен стил“. За време на нивниот деби-сингл, групата била забележана дека е „хип-хоп“ и женска верзија на Биг Бенг, но го смениле ова гледиште со „I Don't Care“ во силни, женствени жени. За време на музичкото видео „It Hurts (Slow)“, членовите биле забележани за нивната готска, црна облека и чудна коса и перики. Зек Гринбург од деловното списание „Форбс“ ги опишал 2NE1 како поп група која се одликувала со смели, светли облеки и големи, заразни фрази споени со рап стихови и „перчење во лице“. Тој исто така сметал дека групата е „поголема од Псај“, пејач на светскиот хит сингл „Gangnam Style“.
Квартетот ја користел својата слика во голем број реклами и промотивни проекти. Во 2009 година, тие потпишале договор за модели со Фила на нова комерцијална кампања. На почетокот на мај 2013 година, мрежното место „2NE1Loves.com“ било отворено заедно со мистериозни видеа на членовите. Проектот подоцна бил откриен дека е 2NE1 Loves Shinsegae, поддршка за стоковната куќа и брендот Chrome Hearts. Нивните песни биле користени, исто така, со „Lollipop“ за телефонот LG Cyon, „Follow Me“ за телефонот Corby Folder на Самсунг, „Go Away“ како тематска песна за јапонската телевизиска програма Мезамаши ТВ и „Don't Stop the Music“ за нивно одобрување на Јамаха Фиоре. За време на земјотресот и цунамито во Тохоку во 2011 година, 2NE1 го дале својот имиџ на кампањата на Навер „Моли се за Јапонија“ за да помогнат во собирањето средства за жртвите.
Влијанија
2NE1 снимиле R&B песни со стилови што опфаќа урбан и денс-поп. Тие им дале заслуги на „Спајс грлс“ и TLC како влијанија од женски групи.
Парк Бом ги навела пејачите, Бијонсе и Мараја Кери како нејзини главни влијанија поради нивниот силен вокал и моќните настапи. Таа ги набројала хип-хоп и R&B како нејзини омилени музички жанрови. Најмладиот член Минзи го навела славниот забавувач Мајкл Џексон, Ријана, додека водачот CL ѝ рекла на продуцентот Теди Парк, и забавувачига Мадона и Лорин Хил се нејзините модели. Дара изјавила дека пејачката-глумица Ум Џунг-хва е нејзино вдаховение и ја идолизира Реџина Веласкес, добро позната филипинска пејачка и позната и како славејчето на Азија. Таа, исто така ужива во стилот и музиката на Бритни Спирс, наведувајќи ја како пример, чии песни на кои честопати ги пеела додека растела, за време на интервјуата во САД кога биле на нивната нова посета на светската турнеја во Калифорнија.
Награди и признанија
2NE1 ја освоиле својата прва награда за Уметник на годината и Албум на годината за „To Anyone“ на доделувањето на Азиските музички награди Мнет во 2010 година, покрај наградите за Најдобра женска група и Најдобар музички спот за „Can't Nobody“. Тие биле првите уметници кои ги освоиле сите 3 врвни награди на Азиските музички награди Мнет.
На 29 ноември 2011 година, 2NE1 ја освоиле наградата Најдобра вокална изведба од група за нивната песна „Lonely“ и биле наградени со нивната по втор пат Песна на годината за „I Am the Best“ на Азиските музички награди Мнет во 2011 година. По 2011 година, 2NE1 ги освоиле најголемите награди, за Женски уметник, во историјата на МАМА со 4 победи (2 Песни на годината, 1 Албум на годината и 1 Уметник на годината).
Црква „Св. Димитриј“ - Маслар
Свети Димитриј (Ιερός Ναός Αγίου Δημητρίου) — црква во селото Маслар, Лагадинско, Егејска Македонија. Влегува во состав на Серско-нигритската епархија на Цариградската патријаршија. Црквата е праохиски храм на селото.
Црквата е изградена во 1819 г. Градбата претставува трикорабна базилика со дрвен покрив. Има вредни икони, фрески и иконостас. Црквата е обновувана во 1950 и 2007 г. поради нејзината старост.
Во 1982 г. храмот е прогласен за споменик на културата.
Зоран Милановиќ
Зоран Милановиќ (Zoran Milanović; во ) — хрватски правник и политичар. Тој е претседател на Хрватска од 19 февруари 2020 година. Милановиќ бил премиер на Хрватска од 2011 до 2016 година. Од 2007 до 2016 година, тој бил претседател на Социјалдемократската партија на Хрватска.
Корито (Албанија)
Корито (Албанија) — село во Албанија. Селото се наоѓа во областа Белград и општината Ќенд'р.
Ние (роман)
Ние (руски: Мы) — дистописки роман на рускиот писател Евгениј Замјатин од 1920 година. Романот е објавен на македонски јазик од издавачката куќа „Темплум“, како 48. книга од библиотеката „Магма“.
Содржина
Романот се состои од 40 белешки кои ги пишува главниот лик, Д-503 кој живее во иднината, во земјата наречена Единствена Држава, основана по двестегодишната војна во која преживеале само 0,2% од светското население. Жителите на Единствената Држава немаат име и презиме, туку само плочка со одреден број, а нивниот живот се одвива според цврсти правила, наведнеи во Табелата: сите јадат, спијат, работат и шетаат во точно определено време, а во текот на денот имаат на располагање само два слободни часа.
Осврт кон делото
„Ние“ е приказна за тотално организирано општество во кое граѓаните не се личости, туку обични броеви кои живеат речиси идентични, регулирани животи. Таквото општество се темели врз идејата дека среќата и слободата заемно се исклучуваат. Поради острата сатира на тоталитаризмот, романот „Ние“ бил првата книга која била забранета од државната цензура во Советскиот Сојуз, каде првото издание се појавило дури во 1988 година. Денес, овој роман се смета за класик на дистописката книжевност и за клучно дело на советската книжевност. „Ова дело му послужило како инспирација на Џорџ Орвел за неговиот роман „1984“, а извршило големо влијание и врз другите познати дистописки писатели, како: Курт Вонегат и Олдос Хаксли.
Кинеска магистрала 212
Кинеска магистрала 212 (G212) е државен автопат кој се протега од Ланџоу во покраината Гансу до Чунгчинг. Долг е 1302 километри.
Делот од Ланџоу до Линтао е преграден во автострада, со ознака G75 (Линхајска автострада). Во растојанието од Ланџоу до јазолот со Хујчуан (околу 35 km јужно од Линтао), овој автопат е истоветен со Кинеската магистрала 316.
Денис Годеас
Денис Годеас (роден на 27 јули 1975 во Кормонс) — италијански професионален фудбалер кој игра за Венеција на позиција напаѓач.
Меѓународен природен парк Дуеро
Меѓународниот природен парк Дуеро (Parque natural del Duero Internacional; Parque Natural do Douro Internacional) ― еден од тринаесетте природни паркови во Португалија. Сместен е во општините Миранда до Доро, Могадоро, Фигуеира де Еспада а Синта и Фигеира де Кастело Родриго, опфаќајќи долга област долж реката Дуеро, каде што функционира како граница помеѓу Португалија и Шпанија (оттука и „Меѓународен Дуеро“). Паркот исто така ја опфаќа граничната област на реката Агеда. Паркот бил создаден за да го заштити сценскиот предел на регионот, како и неговата флора и фауна.
Насух-паша
Насух-паша или Дамат Насух-паша – отомански политичар, голем везир на Отоманското Царство од 5 август 1614 година до 17 октомври 1614 година. По потекло е Албанец од градот Ѓумурџина во Западна Тракија, денес е во северозападна Грција. Оттаму доаѓа неговиот прекар Ѓумулџинели. Бил зет на отоманскиот султан Ахмет I кој го погубил заради своите реформи.
Гундемар
Гундемар ― визиготски крал на Хиспанија, Септиманија и Галиција (610–612).
Владеење
Гундемар ја продолжил политиката на пријателство со Хлотар II од Неустрија и Теодеберт II од Австразија. За таа цел, тој испраќал големи суми пари за поддршка на нивната кауза против нивниот роднина (братучед и брат, редоследно) Теодорих II од Бургундија. Во други времиња, тој водел непријателска политика против Брунхилда.
Тој бил оженет со Хилдоара.
Наследство
Градовите Гондомар во Португалија и во Галиција се именувани по негово име.
Спасица (Кокре)
Спасица — археолошко наоѓалиште во прилепското село Кокре. Претставува светилиште од римско време.
На околу 200 м источно од последните куќи на селото, на левиот брег на Кокрешка Река се наоѓа новоизградено манастирче Св. Спас во кое се вградени антички мермерни сполии, и тоа во јужниот ѕид. Околу него има рсфрлени повеќе парчиња од мермер и архитектонска пластика и една фрагментирана стела, исто така од мермер. Конфигурацијата на теренот упатува на можно постоење на светилиште
Кронова болест
Кронова болест е неспецифичен хронично воспалителен процес на тенкото црево што се одликува со стеснување на тенкото црево поради воспаленија, а може да се јави и на дебелото црево.
Кај оваа болест се јавуваат многу ранички, чиреви на ѕидот на цревото (улцерации) кои меѓу себе се одделени со здрав ѕид, понекогаш се јавуваат и анални фисури, се чувствуваат повремени или трајни болки проследени со многу празнења (до 40 дневно), лажни нагони за во тоалет, во изметот има многу слуз, често и крв и кашасти состојки. Се губи доста во тежина, се слабее брзо и слично.
Симптоми и преглед
Хроничните автоимуни заболувања како улцерозниот колит, грануломатозниот колит или Кроновата болест се долготрајни хронични заболувања што се проследени со слузести и слузесто-крвави празнења, со грчеви и болки во стомакот.
Симптомите при овие заболувања се пролив или запек, слуз или крв во изметот, прекумерно испуштање гасови, кркорење на цревата итн. При манифестација на секој од овие симптоми, а особено при крв во изметот, треба веднаш да се оди на лекар и да се дијагностицира за што се работи. Прогласување априори хемороиди од болниот или од матичниот лекар и давање терапија на невидено е голема грешка затоа што тука можат да се превидат многу сериозни заболувања и да се пропушти оптималната фаза за лекување. Треба да се направи ректален преглед, а потоа да се преземат другите анализи: ректоскопијата, колоноскопијата, иригографија, ехо-томографијата, биопсија, испитување на изметот на паразити и бактерии, лабораториски анализи и на основа на овие сознанија се поставува дијагноза и почнува терапијата.
Превентива
Употребата на животински масти, лути храни со многу зачини, алкохол, мешункаста храна што создава многу гасови треба во акутната фаза да се избегнува. Не треба да се јадат сувомесни производи, особено чадени, пикантни сосови и сл. Треба храната повеќе да биде варена, а помалку пржена и печена. Производи од ориз, компир, особено компир-пире, пасирани моркови, пилешко месо, млечни производи, особено јогурт, кравјо сирење треба да се употребуваат во акутната фаза за полека да се премине на друга храна, но во помали количества. Храната треба добро да се џвака. Треба да се јаде повеќепати на ден по помали количества, а не одеднаш големи порции што цревата не можат да ги преработат.
Лекување
Ако се работи за улцерозен колит или за Кронова болест, почетното лекување е со соодветни лекови со медикаментозни клизми, надоместување на електролитите и белковините и со тоа во голем процент се постигнува долгогодишна ремисија. Ако дојде до компликации - преплет на цревата, масивно крвавење, појава на стенози и фистули, тогаш се препорачува хируршка интервенција.
Коритез
Коритез — село во Албанија. Селото се наоѓа во областа Белград и општината Лумас.
Архивски знаци
Архивски знак — поим во архивистиката кој означува ознака на досието утврдена при сместување на предметот.
Видови на архивски знаци
Архивските знаци се поделени на општ и посебен дел. Во општиот дел се опишани следниве видови на знаци:
Посебен дел
Посебен дел се пополнува согласно организационата структура на имателот на архивскиот материјал по сектори и одделенија или кај приватни иматели со посебна структура.
Ламија (митологија)
Ламија (грчки: Λάμια) — чудовиште во старогрчката митологија. Таа била убава жена, љубовница на Зевс. Љубоморната Хера ѝ се одмаздила така што ѝ ги грабнала децата и оттогаш Ламија почнала да им ги убива децата на мајките. Затоа, таа станала грда и се претворила во чудовиште. Во подоцнежните верувања, името Ламија означувал убава жена која ги мами момчињата и им ја пие крвта.
Црква „Св. Недела“ - Орланци
Местоположба
Црквата се наоѓа во Долно Маало на селото Орланци.
Историја
Храмот бил подигнат на темели од постара црква во 1938/39 година. Црквата била осветена на 7 август 2005 година од страна на митрополитот г. Тимотеј.
Космос-1129
Космос-1129, познат и како Бион-5 и Биокосмос-5, е еден од над 2.400 советски вештачки сателити лансирани во рамките на програмата „Космос“.
Општи податоци
Сателитот е лансиран од космодромот Плесецк, СССР на 25 септември 1979 г. Во орбитата околу планетата Земја бил исфрлен од повеќестепената носечка ракета Р-7 Семјорка. Масата на сателитот при лансирањето изнесувала 6000 килограми. Космос-1129 бил сателит наменет за биолошко истражување. Во експериментите кои биле спроведени на него учествувале 9 земји, а направени се обиди за создавање на нови видови цицачи во вселената, што се покажало неуспешно.
Орбитални податоци
Исфрлувањето на сателитот било на ниска орбита околу Земјата. Периодот на обиколување на сателитот околу Земјата изнесувал 90,5 минути, додека аголот на наклонетост на орбиталната рамнина во однос на рамнината на екваторот изнесувала 62,8°. Најголемото растојание од Земјата го достигнал на 406 км, а најмалото на 226.
Селиште (Гевгелиско)
Селиште или Гуршет — поранешно село во Гевгелиско, Егејска Македонија, на територијата на денешната општина Пајонија, Централна Македонија, Грција.
Географија
Селото се наоѓало северно од с. Љумница, на место на самата денешна граница со Р. Македонија, југоисточно од селото Ума преку границата.
Историја
Ова мало македонско село се распаднало на почетокот на XIX век поради чести напади од разбојнички банди сочинети од турски и албански дезертери од турската војска, месно познати како „тумбулеци“. Оваа судбина ги снашло и другите околни ридско-планински села. Неговите жители се преселиле во Љумница, а нивните потомци и денес имаат имоти во некогашниот атар на Селиште. Имаат посебни гробишта, одвоени од другите, веројатно бидејќи нивните предци се Македонци, а околните жители се Власи.
Топонимите „Селишта“ и „Горшет“ опостојуваат и денес. Првото е во атарот на Ума, а второто е месност на која стои гранична пирамида.
Три бои: Бела (филм)
Три бои: Бела (француски: Trois couleurs: Blanc) — филм на Кшиштоф Кишловски од 1994 година. Исто така, Кишловски е автор и на сценариото, заедно со Кшиштоф Пјешевич. Главните улоги ги толкуваат: Збигњев Замаховски, Жули Делпи, Јануш Гајош, Јежи Стур, Александер Бардини, Гжегож Вархол, Јежи Трела, Јежи Новак, Цезари Пазура, Пјотр Махалица, итн. Во 1994 година, филмот бил номиниран за Европските филмски награди, а истата година, Кишловски ја освоил наградата „Сребрена мечка“ на Берлинскиот филмски фестивал.
Содржина
Откако го напушта сопругата Доминик (ја игра Делпи), разочараниот Карол (го игра Замаховски) сака да се врати во Полска, но нема ниту пари ниту пасош. Во метрото го среќава свјот сонародник Миколај (го игра Гајош), кој го пренесува Карол во авионот, скриен во куфер. Во Полска, Карол се враќа во својот поранешен фризерски дуќан, каде ради повремено, но сонува да стане богат за да го оствари својот план. Така, тој му станува соработник на еден менувач на девизи (го игра Пазура). Еднаш, тој ја искористува случајно добиената информација и купува земјиште на кое треба да се изградат магацини и трговски центри. Така, Карол се збогатува, по што основа своја трговска фирма и стекнува големо богатство. Тогаш, Карол решава да го оствари својот план за да ја сретне Доминик: купува убиен човек и си го организира сопствениот закоп на којшто присуствува и Доминик. Веднаш по закопот, Карол оди во нејзината соба и тие водат љубов. Меѓутоа, полицијата ја апси Доминик, сомневајќи се дека смртта на Карол не е случајна и дека таа е замешана. На крајот на филмот, Карол оди во затворот и низ прозорецот ја гледа Доминик во ќелијата.
Владиславово (општина)
Владиславово (gmina Władysławowo) — општина во Пучкиот Округ на Поморското Војводство, северна Полска. Седиште е градот Владиславово.
Во периодот од 1973 до 2014 г. Владиславово било градска општина (т.е. се состоела само од градот). Претворена е во градско-селска на 1 јануари 2015 г. со придодавање на околните населени места.
Населени места
Општината се состои од 8 населени места:
Винроде
Винроде (Wienrode) — село и поранешна општина во округот Харц, во Саксонија-Анхалт, Германија. Од 1 јануари 2010 е дел од градот Бланкенбург на Харц.
Трскар рогозар
Трскарот рогозар  е мала врапчевидна птица од кладот Sylvioidea (трскари), родот на трскарчиња (Acrocephalus). Се размножува низ Европа до западна умерена Азија. Ја има и во Македонија. Таа е птица преселница што зимува во Африка, под Сахара.
Опис
Трскарот рогозар е долг околу 13 см, со распон на крилјата од 17 до 21 см и тежина од 10 до 15 грама. Горната страна му е кафеава, а долната посветла, жолтеникавобела. Задникот е со портокалова нијанса, опашката е кафеава, долната страна од крилјата е ’рѓа боја, нозете светлокафеави и има влакна во близина на коренот на клунот. Половите се исти. Има брзи замавнувања со крилјата, 18 во секунда и лета со брзина од 10 метри во секунда.
Можат да живеат и до 12 години.
Поведение
Трскарот рогозар е присутен во речиси цела Европа од април до октомври, а зимува во Африка. За да може да го издржи ноќниот лет од 6.000 км, потребна му е акумулација на масти. Живеалиштето на оваа птица се густите трски крај речните брегови, езера, мочуришта и бари.
Готска азбука
Готско азбука, понекогаш наречена готска абецеда или готски алфабет, е алфабетско писмо кое во 4-от век го изумил готскиот христијански свештеник Вулфила како би го олеснил преводот на Новиот завет на готски јазик.
Трскар рогозар
Поведение
Птицата вешто се качува и скока на трските каде се храни со пајаци, мекотели, инсекти и нивните ларви.
Готска азбука
Готското писмо во суштина претставува унцијален облик на грчкиот алфабет, на кое Булфила му ја додал латинската буква F и две рунски букви, што полесно  би го прилагодил на готски јазик. Се користело од 350 година до 600 година.
Трскар рогозар
Размножување
Полова зрелост трскарот рогозар ја постигнува на една година. Обично се моногамни. Сезоната на парење е во периодот од мај до јули. Гнездото го градат ниско на земјата во густа вегетација. Женките несат 3-5 јајца, а ги инкубираат обата родитела наизменично во тек на 11-14 дена. Младенчињата стануваат независни по 10-14 дена. Може да имаат и 2-3 легла годишно. Често, оваа птица е домаќин на паразитската кукавица, бидејќи јајцата им се со исти бои.
Готска азбука
Не смее да се меша со повеќе познатото грчко писмо (gotica) развиено во средновековна Германија.
NGC 3697B
NGC 3697B — спирална галаксија во соѕвездието Лав, заведена во Новиот општ каталог на длабоконебесни тела. Објектот не претставува Дрееров објект.
Објектот бил предмет и на други истражувања, па освен како NGC 3697B се споменува и како MCG 4-27-45, CGCG 126-64, HCG 53C, MK 1296.
Откривање
Објектот е откриен на 24 февруари 1827 година од страна на Џон Хершел, со помош на рефлекторски телескоп, чијашто леќа имала пречник од 18,7 см.
Податоци од набљудување
Според морфолошката класификација на галаксиите, NGC 3697B е од видот Sb. Видливиот сјај со голо око изнесува 14,4 m, а оној во рамките на интервалот од минималната до максималната честота 15,2 m, додека површинскиот сјај изнесува 13,1 m/лм2. NGC 3697B има привидни димензии од 0,7' х 0,5'.
Астрономски податоци
Објектот е од епохата Ј2000.0. Положбениот агол на објектот е во износ од 90°.
Други поделби
Проучување на NGC 3697B е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 35355. Во рамките на атласот на длабокото небо, Уранометрија 2000.00, објектот припаѓа на групата означена со бројот 147; додека во Каталогот на основни ѕвезди (GSC) е групиран под бројот 1440. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 1353.
228 п.н.е.
Други календари
Годината е броена од страна на различни народи, па се среќава во бројни други календари. Меѓу попознатите се вбројуваат: византискиот, асирскиот, еврејскиот, римскиот, кинескиот, будистичкиот и исламскиот.
Така, во византискиот календар, којшто времето го мери од создавањето на светот според Библијата, на 1 септември 5509 г. п.н.е. според продолжениот јулијански календар, истата трае во текот на 5280 и 5281 година. Според асирскиот календар, во којшто мерењето на времето започнува од 4750 г. п.н.е, кога се проценува дека бил изграден првиот храм во граот Асур, станува збор за 4522 година. Понатаму, во еврејскиот календар, којшто започнува на 1 септември 3760 г. п.н.е. според продолжениот јулијански календар или околу една година пред создавањето на светот според Евреите, годината се протега во текот на 3532 и 3533 еврејска година. Според календарот на Римјаните, којшто започнува од 753 г. п.н.е., кога браќата Ромул и Рем го основале градот Рим (познато и како Ab urbe condita), годината е избројана како 525.
Атесан Етроатфонтен
Атесан Етроатфонтен — општина во Источна Франција. Население : Во Општина живеат 575 жители (2005 година).
Цевковод
Цевковод — систем од цевки за транспорт на стоки, обично во течна и гасовита состојба. Пневматските цевки може да се користат и за транспорт на цврсти материи со помош на воздух под притисок.
Секоја хемиски стабилна супстанција во гасовита и течна состојба може да се транспортира со цевковод. Постојат многу различни видови цевководи како што се: нафтоводи, гасоводи, цевководи за отпадни води, водоводи или дури и цевководи за пиво.
Најважни цевководи од економски аспект се цевководите за транспорт на сурова нафта и природен гас. Тоа е и најдобриот начин за транспорт на овие суровини во споредба со железничкиот транспорт кој има пониска цена по единица и побрз трансфер на суровините. Иако цевководи може да се градат и под море, тоа е економски и технички многу тежок процес, така што поголемиот дел од сурова нафта е поверојатно да се транспортира со танкери по море отколку да се градат цевководи под море.
Нафтоводите се градат од не’рѓосувачки челик. Цевките имаат внатрешен пречник од 30 до 120 cm. Секаде каде што е можно, тие се изградени на површината на земјата. Суровата нафта обично се транспортира со брзина од околу 1 до 6 m/s.
Морфин
Морфинот претставува алкалоид кој се добива од незрелите листови на афионот (лат. Papaver somniferum). Морфинот на човекот му е одамна познат. Порано бил сметан за сигурен, ефикасен и долготраен лек кој не создава зависност и успешно помагал при тешки заболувања.
Денес се знае дека морфинот претставува опоен аналгетик, кој силно делува на централниот нервен систем, предизвикувајќи еуфорија, поспаност, го ублажува стравот кај пациентот. Со развивање на медицината докажано е дека сепак и морфинот предизвикува зафисност како и сите други опојни алкалоиди, но сепак се користи кај пациенти со многу силни болки како фрактури, оштетување на големи ткива, постоперативни болки и пред сè кај злоќудните заболувања како ракот на белите дробови - каде го олеснува кашлањето и ја смалува болката, кај злоќудни заболувања на дебелото и тенкото црево каде ја намалува перисталтиката. Бидејќи предизвикува зависност, пациентот не смее да дознае дека прима морфин, бидејќи и кога ќе нема силни болки ќе бара да добие доза на морфин.
Морфинот е неизбежен и кај пациентите кој се наоѓаат во терминалната фаза од болеста. На овие пациенти животот им е при крај и затоа им се дава морфин за да остатокот од животот го поминат со помали болки. Така на пример кај злоќудните болни кои ракот е во крајна фаза и ниедна терапија не делува на него, се преминува на давање на морфин бидејќи пациентот има јаки неиздржливи болки. Аплицирањето на морфинот во вакви случаи се дава додека не настапи смрт.
Според Светската здравствена организација, морфинот се смета како едно од основните лекарства за најголемиот дел од населението.
Будика
Будика, исто така позната во Велс како Будуг — кралица на британското племе Ицени, келтско племе кое го предводи востанието против окупаторските сили на Римското Царство.
Сопругот на Будика, Прасутаг бил владетел на Ицените. Тој владеел како номинално независен сојузник на Рим и го оставил своето царство на неговите ќерки и римскиот цар. Меѓутоа, кога тој починал неговата волја била занемарена и царството било освоено.
Во 60 или 61 година, додека римскиот управник Гај Светониј Павлин водел кампања на островот Англесеј, Будика ги предводи Ицените како и Триновантите и другите во револт. Тие го уништија Камулодунум (модерен Колчестер). Камулодунум претходно бил главен град на Триновантите, но во тоа време бил Римска колонија-населба за римските војници, како и местото на храмот на поранешниот цар Клавдиј. Откако ги слушнал вестите за револтот, Светониј побрзал до Лондиниум (модерен Лондон), дваесетгодишната стопанско-трговска населба, која била следната цел на бунтовниците.
Римјаните, откако заклучиле дека не ги има доволно за да можат да го одбранат населеното место, се евакуирале и го напуштиле Лондиниум. Будика довела 100.000 Ицени, Тринованти и други да се борат, ги запалиле и уништиле Лондиниум и Веруламиум (денешен Сент Албанс). Се проценува дека 70.000-80.000 Римјани и Британци биле убиени во трите градови од страна на оние предводени од Будика. Светониј, во меѓувреме, ги регрупирал своите сили во Уест Мидландс, и покрај тоа што ги имало помалку, ги поразиле Британците во Битката кај Уатлинг Стрит.
Кризата предизвика Нерон да размисли за повлекување на сите римски сили од Велика Британија, но евентуалната победа на Светониј над Будика ја потврди римската контрола врз покраината. Будика потоа или се самоубила за да не биде заробена, или се разболела и умрела. Изворите на Такит и Касиј Дион се разликуваат.
Интересот за историјата на овие настани бил оживеан за време на англиската ренесанса и доведе до оживување на славата на Будика за време на Викторијанската ера и кралицата Викторија била претставена како нејзин имењак. Будика оттогаш остана важен културен симбол во Обединетото Кралство. Сепак, отсуството на британска литература за време на почетокот на првиот милениум значи дека знаењето за бунтот на Будика доаѓа само од делата на Римјаните.
Лари
Лари (латински: lares) — заштитници и чувари на домашните огништа во Стариот Рим. Нивните имиња, едноставно, значеле и „дом, куќа“. Нивните кипови најчесто биле чувани во внатрешноста на куќите, во т.н. penetralia, додека државните пенати се чувале во пентралиите на храмовите на Веста, кои ги сметале за огниште на државата. При преселбата од едно во друго место, луѓето си ги пренесувале и своите пенати.
Холостеи
Холостеи (Holostei) — коскени риби кои покажуваат многу примитивни одлики во својата градба. Името доаѓа од грчките зборови holos (цело) и osso (коска).Постојат осум видови распределени во два реда: првиот е редот Amiiformes, претставен со еден рецентен вид (милска риба, амија, Amia calva) и редот Lepisosteiformes во кој припаѓаат оклопните штуки. Фосилните видови се далеку побројни.
Холостеите, заедно со другите примитивни риби, споделуваат мешавина на одлики во градбата кои се својствени за целокоскените риби (Teleostea) и ајкулите. Во споредба со другата група на примитивни риби (Chondrostei), холостеите се поблиски до телеостеите: спиракулите кои се наоѓаат кај ајкулите и ходростеите се редуцирани; скелетот е окоскен (тенок слој од коска го прекрива поголемиот дел од ‘рскавичниот скелет кај амиите); кај оклопните штуки, опашката е сè уште хетероцеркна, но далеку помалку отколку кај хондростеите; амиите имаат повеќезрачни грбни перки и можат да дишат воздух од атмосферата како и бихирите.
Оклопните штуки имаат дебели ганоидни крлушки кои се својствени за кечигите, додека амиите имаат тени коскени крлушки како и телеостеите. Според ова, оклопните штуки се сметаат за попримитивни од амиите.
NGC 3697A
NGC 3697A — спирална галаксија во соѕвездието Лав, заведена во Новиот општ каталог на длабоконебесни тела. Објектот не претставува Дрееров објект.
Објектот бил предмет и на други истражувања, па освен како NGC 3697A се споменува и како NGC 3697, UGC 6479, MCG 4-27-42, CGCG 126-61, HCG 53A.
Откривање
Објектот е откриен на 24 февруари 1827 година од страна на Џон Хершел, со помош на рефлекторски телескоп, чијашто леќа имала пречник од 18,7 см.
Податоци од набљудување
Според морфолошката класификација на галаксиите, NGC 3697A е од видот SBb. Видливиот сјај со голо око изнесува 13,1 m, а оној во рамките на интервалот од минималната до максималната честота 13,8 m, додека површинскиот сјај изнесува 13,5 m/лм2. NGC 3697A има привидни димензии од 2,4' х 0,7'.
Астрономски податоци
Објектот е од епохата Ј2000.0. Положбениот агол на објектот е во износ од 93°.
Други поделби
Проучување на NGC 3697A е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 35347. Во рамките на атласот на длабокото небо, Уранометрија 2000.00, објектот припаѓа на групата означена со бројот 147; додека во Каталогот на основни ѕвезди (GSC) е групиран под бројот 1440. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 1353.
Старо Коњарево
Старо Коњарево — село во Општина Ново Село, во областа Подгорје, во околината на градот Струмица.
Географија и местоположба
Старо Коњарево се наоѓа во подножјето на планината Беласица, на надморска височина од 360 метри. Селскиот атар е сместен на тромеѓата помеѓу Вардарска, Егејска и Пиринска Македонија. Низ селото тече реката Стар Дол, која го дели на два дела. Од најблискиот град Струмица е оддалечен 32 километри.
Антика
Во близина на селото се наоѓа археолошкото наоѓалиште „Голема Трпеза“. Селото го добило името од зборовите „коњ“ и „рев“, што значи коњско ревање. Според друга легенда, Старо Коњарево го добило името по Беласичката битка од 1014 година и загинувањето на македонските војници, односно според плачот на нивните најблиски, кои обвиени во тага, силно ревале над нивните тела.
Среден век
Селото за првпат се споменува во повелбата на српскиот крал Стефан Дечански од 1328 година, кога тој го подарува на манастирот Хиландар, а се споменува и во повелбите на неговиот наследник, најголемиот српски средновековен цар Стефан Душан (вл. 1331-55).
Отоманско Царство
Пред Балканските војни, селото се наоѓало во состав на Петричката околија.
Југославија
По крајот на Балканските војни, селото било вклучено во составот на Царство Бугарија. По крајот на Првата светска војна, според Нејскиот мировен договор, селото било вклучено во составот на Кралство СХС, заедно со Струмичкиот регион, додека по крајот на Втората светска војна, во рамките на СФРЈ.
Македонија
По распаѓањето на СФРЈ, селото формално било вклучено во составот на Република Македонија. Според територијалната организација на Република Македонија, селото припаѓа на Општина Ново Село.
Население
Селото се споменува во османлиски дефтер од 1570 година под името Комарани. Во истата година, во селото живееле 5 муслимански и 55 христијански семејства.
Во текот на XIX век, селото било со мешано население. Според Васил К’нчов, во 1891 година во Конарине живееле 315 семејства, од кои 300 турски и 15 македонски.
Според пописот на населението на Македонија од 2002 година, селото има 611 жители, сите Македонци.
Според последниот попис од 2021 година, во селото живееле 300 жители, од кои 269 Македонци и 31 лице без податоци.
Избирачко место
Во селото постои избирачкото место бр. 1784 според Државната изборна комисија, сместени во просториите на дом на културата.
На претседателските избори во 2019 година, на ова избирачко место биле запишани вкупно 733 гласачи.
Личности
Личности родени во Старо Коњарево:
Личности починати во Старо Коњарево:
Презентациски слој
Презентациското ниво се наоѓа на шестото ниво од седумслојниот OSI модел на компјутерските мрежи. Служи како преведувач на податоците за мрежата, и понекогаш се нарекува и синтаксички слој.
Опис
Серилизацијата на комплексните податочни структури во flat-byte стрингови(користејќи механизми како TLV или XML) може да се сметаат како клучна функционалност на презентацското ниво.
Енкрипцијата на податоците најчесто се прави на ова ниво, иако може да биде извршена и на апликациското, сесиското, транспортното и мрежното ниво, од кои секоја има свои предности и недостатоци. Декрипцијата исто така се извршува на ова ниво, на пример при логирање на сајтови за проверка на банкарски сметки, презентациското ниво ги декриптира податоците во редослед от по кој примени. Друг пример претставува структурата која нормално е стандардизирана на ова ниво, притоа употребувајќи XML. Во повеќе широко распространети апликации и протоколи не се прави разлика помеѓу презентацискиот и апликацискиот слој. На пример хајпертекст трансфер протокол от(HTTP), генерално се смета како протокол од апликациското ниво ,има аспекти од презентациското ниво како способноста да идентификува кодирани карактери за соодветна комуникација која се извршува на апликациското ниво. Во рамките на семантиката на услугите на слоевите на ОСИ мрежната архитектура, презентацискиот слој одовара на барањата од апликациското и ги испраќа грешките до сесиското ниво.
Во ОСИ моделот презентациското ниво треба да се погрижи информацијата што апликациското ниво на системот ја испраќа, би можела да се прочита на апликациското ниво на друг систем. На пример, компјутерска програма комуницира со друг компјутер, едниот користи EBCDIC кодирани податоци, другиот ASCII за претставување на истите карактери. Ако е потребно,презентациското ниво може да биде во можност да преведе повеќе податочни формати во заеднички формат.
Подслоеви
Презентацискиот слој може да биде составен од два подслоеви : Заеднички апликациски елемент (CASE) и специфичен апликациски елемент (SASE) [
CASE
Заедничкиот апликациски ечементен подслoј обезбедува услуги за аплицаскиското ниво и барања од сесиското ниво. Обезбедува поддршка за заеднички апликациски сервиси како што се :
Протоколи
Други протоколи кои понекогаш сметаме дека се дел од ова ниво вклучуваат:
Бернеке
Бернеке (Börnecke) — село во градскиот округ Бланкенбург (Харц) во северниот дел на Харц во централниот германски округ Харц во Саксонија-Анхалт.
Г8
Групата била создадена во 1975 година на самитот одржан во Рамбује (Rambouillet), Франција, на кој присуствувале претставници на шест влади: Франција, Западна Германија, Италија, Јапонија, Обединетото Кралство и Соединетите Американски Држави, под името Група на Шесте или Г6. Во 1976 година, Канада се приклучила на групата (со што се создала групата позната како Г7). Г7 е составена од седумте најбогати и најразвиени држави во светот (по националното нето богатство или по БДП ) и останала активна дури и во периодот на Г8. Во 1997 година се приклучува и Русија (членка до 2014 година), со што се создава Г8. Иако Европската Унија е претставена во рамките на Г8, таа не може да биде домаќин или претседавач. На 40. самит на групата, Европската Унија по првпат била домаќин и претседавач на самитот.
„Г8“ може да се однесува на земјите-членки во целина или на годишниот самит на шефовите на влади и држави на Г8. Поранешниот назив Г6 сега најчесто се однесува на шесте најнаселени држави во рамките на Европската Унија. Министрите на Г8 исто така се состануваат во текот на годината, како министрите за финансии на Г7/Г8 (кои се сретнуваат четири пати годишно), министрите за надворешни работи или министрите за животна средина на Г8.
Севкупно, во 2012 година, земјите на Г8 образувале 50,1% од глобалниот номинален БДП во 2012 и 40,9% од глобалниот БДП (ПКМ). Секоја година, одговорноста за организирање на самитот на Г8 се менува низ земјите членки во следниот ред: Франција, САД, Велика Британија, Русија, Германија, Јапонија, Италија и Канада. Претседавачот на претседателството поставува дневен ред, го организира самитот таа година и одредува кои министерски состаноци ќе се одржат. Во последно време, Франција и Велика Британија изразуваат желба за проширување на групата со пет земји во развој, нарекувајќи го Плус Пет: Бразил (7. земја во светот по номинален БДП ), Кина (2. земја во светот по БДП ), Индија (10. земја во светот по БДП ), Мексико и Јужна Африка. Овие земји учествувале како гости на состаноците кои понекогаш се наречени Г8+5.
Со растот на групата Г20 големи економии во углед, по самитот во Вашингтон во 2008 година, светските водачи од групата објавиле на нивниот самит во Питсбург на 25 септември 2009 година, дека групата ќе го замени Г8 како главен економски совет на богатите народи.
На 24 март 2014 година, првобитните земји на Г7 изгласале моментално суспендирање на Русија од организацијата како одговор на руското припојување на Крим; меѓутоа, било истакнато дека суспензија била привремена.
Историја
Замислата за постоење на група составена од водечките индустријализирани земји во светот се појавила пред нафтените кризи во 1973 година. На 25 март 1973 година, американскиот министер за финансии Џорџ Шулц свикал неформален собир на министрите за финансии од Западна Германија (Хелмут Шмит), Франција (Валери Жискар д’Естен) и Британија (Ентони Барбер) пред претстојниот состанок во Вашингтон. Кога идејата му се допаднала на претседателот Никсон, кажал дека сепак ќе биде надвор од градот, но ја понудил да се искористи Белата куќа; состанокот подоцна бил одржан во библиотеката на приземјето. Врз основа на името на собар, оваа првобитна група на четворицата станала позната како „Библиотечна група“. Во средината на 1973 година, на состаноците на Светска банка и ММФ, Шулц предложил да се додаде Јапонија на првичните четири земји, а другите се согласиле. Неформален собир на високи финансиски функционери од САД, Велика Британија, Западна Германија, Јапонија и Франција станале познат како „Група на Петте“.
Наредната година била една од најдинамичните во повоената ера. Шефовите на влади или држави на десетте индустриски земји паѓале поради болест или скандали. Имало двапати избори во Велика Британија, тројца канцелари во Западна Германија, тројца претседатели во Франција, тројца премиери во Јапонија и Италија, двајца американски претседатели, а премиерот Трудо на Канада бил приморан на предвремени избори. Членовите на „Групата на Петте“, сите биле нови во работата, со исклучок на премиерот Трудо.
Во 1975 година, Шмит и Жискар Д'Естен биле нови шефови на влади и држави во нивните соодветни земји и бидејќи и обајцата говореле течно англиски, лесно можеле да се договараат со британскиот премиер Харолд Вилсон и американскиот претседател Џералд Форд. Така, кон крајот на пролетта, францускиот претседател ги поканил водачите од Западна Германија, Италија, Јапонија, Велика Британија и САД на самит во замокот Рамбује; шестемина водачи се согласиле да се одржува годишен состанок кој ќе се менува помеѓу земјите, со што се создала Групата на Шесте (Г6). Следната година, откако Вилсон не бил повеќе премиер на Британија, Шмит и Форд побарале да се повика и Канада и групата станала Група на Седумте (Г7). Европската Унија е претставена од Претседателот на Европската комисија и од водачот на земјата која го поседува претседателството на Европската Унија. Претседателот на Европската комисија учествувал на сите состаноци откако првпат бил поканет од Велика Британија во 1977 година, додека Претседателот на Советот исто така редовно присуствува на состаноците.
По самитот на Г7 во Неапол во 1994 година, руски функционери одржале одвоени состаноци со водачите на Г7 по состаноците на групата. Овој неформален аранжман бил наречен како Политичките 8 (П8) — или, вообичаено, Г7+1. На покана на премиерот на Велика Британија Тони Блер и претседателот на САД Бил Клинтон, претседателот Борис Јелцин бил отприн поканет како гостин набљудувач, а подоцна како целосен учесник. Било сметано дека ова е начин да се охрабри Јелцин со неговите капиталистички реформи. Русија службено ѝ се приклучила на групата во 1998 година, со што станале на Група на Осумте, или Г8.
Храна
Главна грижа на Г8 од 2009 година било глобалното обезбедување на храна. На самитот во Лаквила во 2009 година, членовите на Г8 ветиле дека ќе обезбедат 20 млрд. долари за проблемот во следните три години. Оттогаш, само 22% од ветените фондови биле обезбедени.
На самитот во 2012 година, претседателот Барак Обама планирал да ги праша водачите на Г8 да ја прифатат политиката која ќе дозволи приватизирање на инвестициите во храна.
Кримска криза и руската суспензија
На 2 март 2014 година, останатите членови на Г8, Европската Унија и Европската комисија го суспендирале планираниот состанок на Г8 во рускиот град Сочи и наместо тоа се сретнале како Г7 во Брисел, обвинувајќи ја Русија за вмешаност во Кримската криза. По суспензијата на самитот, на 18 март, францускиот министер за надворешни работи Лорен Фабиус тврдел дека Русија била суспендирана од Г8; меѓутоа, германската канцеларка Ангела Меркел и гласноговорникот на француското министерство за надворешни работи Ромен Надал објасниле дека Русија ќе остане член на Г8 и дека само состанокот ќе биде суспендиран.
Додека го посетувал Киев, Украина, на 22 март, канадскиот премиер Стивен Харпер изјавил дека го поддржува исфрлувањето на Русија од Г8 и дека очекува да се дискутира за можното исфрлање со другите водачи на Г7 на претстојниот состанок во Хаг. На 24 март, водачите на Г7 се сретнале во Хаг, без да биде присутна Русија и официјално изгласале суспендирање на членството на Русија од Г8. Рускиот министер за надворешни работи Сергеј Лавров претходно во истиот ден изјавил дека Г8 била неформална организација и дека членството е само избор за Русија.
Структура и активности
На Г8 намерно му недостасува административна структура како оние на меѓународните организации, како Обединетите нации или Светската банка. Групата нема статут, изјава за мисијата, формална организациска структура, постојан секретаријат или канцеларии за нејзините членки.
Претседателството на групата се менува секоја година помеѓу земјите членки, а секоја нов мандат започнува на 1 јануари во годината. Редоследот на ротацијата е следен: Франција, САД, Велика Британија, Русија, Германија, Јапонија, Италија и Канада. Државата која го има претседателството е одговорна за планирање и организирање низа состаноци на министерско ниво, како и самитот на шефовите на влади и држави. Претседателот на Европската комисија учествува подеднакво на сите настани на самитот.
Покрај годишните состаноци кои се посветени на економските прашања, Г8 организира и министерски форуми насоечни кон определени области, како: невработеноста, криминалот, енергијата, тероризмот итн. Исто така, повремено се формираат работни групи (task forces) за обезбедување информации за перењето пари. На министерските состаноци присуствуваат одговорните министри за различни области за да разговараат за заеднички или глобални проблеми. Темите се однесуваат за здравството, спроведувањето на правото, трудот, економскиот и општествениот развој, енергијата, животната среда, надворешните односи, правда и внатрешни работи, тероризмот и трговијата. Постојат и одделни средби познати како Г8+5, создадени за време на самитот во Шкотска во 2005 година, на кој присуствувале сите министри за финансии и за енергија на осумте членки плус петте држави во разој, кои се познати како Група на Петте — Бразил, Народна Република Кина, Индија, Мексико и Јужна Африка.
Во јуни 2005 година, министрите за правда и за внатрешни работи од земјите на Г8 се согласиле да започнат меѓународна база на податоци за педофили. Исто така се согласиле да ги координираат податоците за тероризмот, кои биле предмет на ограничувања од страна на законите за приватност и безбедност во поединечни земји.
Глобална енергија
На самитот во Хајлигендам во 2007 година, Г8 го прифатил предлогот од ЕУ за светска иницијатива за енергетска ефикасност. Се согласиле да се истражува, заедно со Меѓународната енергетска агенција, најефективниот начин за промовирање на енергетската ефикасност на меѓународно ниво. Една година подоцна, на 8 јуни 2008 година, Г8 заедно со Кина, Индија, Јужна Кореја и Европската комисија го основале Меѓународното партнерство за соработка за енергетска ефикасност на состанокот на министрите за енергија одржан во Јапонија.
Министрите за финансии на Г8, во рамките на подготовките за 34. самит на шефовите на влади и држави на Г8 во Тојако, се сретнале на 13 и 14 јуни 2008 година, во Осака. Се согласиле на „Акцискиот план на Г8 за климатските промени со зголемување на приватните и јавните финансиски институции“. На затворањето, министрите го поддржале создавањето на новите Климатски инвестициски фондови (CIF) од страна на Светската банка, кои ќе помогнат на постоечките напори, додека да се имплементира новата рамка под покровителство на Обединетите нации во 2012 година. Сепак, рамката најверојатно нема да ги исполни ниедна од зацртаните цели.
Годишен самит
На годишниот самит на водачите на Г8 присуствуваат шефовите на влади и држави на земјите. Земјата членка што го држи претседателството на Г8 е одговорна за организирање на самитот и е домаќин на годишниот самит.
Вкупно влијание на земјите-членки
Заедно, осумте земји кои се дел од Г8 претставуваат околу 14% од светското население, но тие претставуваат околу 60% од светското богатство и 60% од светскиот БДП мерено по бруто-домашниот производ, сите осум земји се во рамките на првите 12 земји според Светската книга на фактите на ЦИА, мнозинството на глобалната воена моќ (седум се во првите осум земји за воени трошоци ), и скоро сите активни јадрени оружја во светот. Во 2007 година, вкупните воени трошоци на Г8 биле 850 млрд. американски долари. Ова претставувало 72% од светските воени трошоци. Четири од осумте земји членки, Велика Британија, САД, Франција и Русија, заедно поседуваат околу 96-99% од светските јадрени оружја.
Критики и протести
Некои критики се насочуваат на тврдењето дека членките на Г8 не помагаат доволно за глобалните проблеми, како долговите на земјите од Третиот Свет, глобалното затоплување и епидемијата на ХИВ/СИДА — поради строгата патентна политика и други проблеми поврзани со глобализацијата.
Конзервативната Фондација Херитиџ го критикувала Г8 за залагање обезбедување на храна без да се направи простор за економска слобода.
Значење
Значењето на Г8 е нејасно. Сè уште ги претставува главните индустријализирани држави, но критиките се насочени дека сега Г8 станала нерепрезентативна на најсилните светски економии. На пример, Кина ја надминала секоја економија, освен американската, додека Бразил ги надминал Канада и Италија (според ММФ). Исто така, според Меѓународниот монетарен фонд и Светската книга на факти на ЦИА, Индија веќе ги надминала Канада, Италија, Германија, Франција и Јапонија гледано според паритетот на куповна моќ, иако останала на 10. место ако се гледа номиналниот БДП. Ова ја поттикнува идејата за проширување на Г8 на Г8+5, кои ги вклучува и овие економски моќни земји. Меѓутоа, други критики тврдат дека замислата за нето-богатство на земјата е различно од националниот БДП.